Mênggah pamulanganipun punika botên namung kados limrahing pamulangan punika kemawon, ananging mêngku kajêng ingkang luhur lan lêbêt. Bakunipun makatên adhêdhasar kamanungsan, têgêsipun botên ambedakakên dhatêng jinis-jinising bôngsa ing alam donya punika. Ing basa mônca dipun wastani: International University têgêsipun: pawiyatan luhur kangge sadhengah bôngsa. Mila makatên, amargi saking anggènipun kagungan idham-imanidham-idhaman. murih manusa ing donya punika samia gadhah raos katrêsnan dhatêng bôngsa sanèsipun. Mila wosing sêdyanipun pamulangan wau, mêmayu dhatêng karukunaning donya ingkang sayêktos, lan sagêda dados abên-abênan sêsambêtanipun jagad wetanan kalihan jagad kilenan, inggih punika buwana Asiah kalihan Eropah.